อยากดัง ทำคลิปแจ้งเกิดบน Youtube ดูซิ (จบ)
สัปดาห์ที่แล้วว่าด้วยเรื่องของการบันทึกเสียงกันไปแล้ว ว่าถ้าอยากเป็นศิลปินร้องเพลงบน Youtube ต้องทำอย่างไรบ้าง (อ่านย้อนหลัง ,http://www.thairath.co.th/content/578318,) สัปดาห์นี้จะพูดเรื่อง ภาพ กันบ้าง ซึ่งไม่ได้จำกัดเฉพาะคลิปคัฟเวอร์เท่านั้น แต่ยังเอาไปประยุกต์ใช้ทำวิดีโอประเภทอื่นๆ ได้อีกด้วย,ภาพเป็นส่วนสำคัญที่ทำให้วิดีโอน่าดูขึ้น ก็ได้แก่ คุณภาพของภาพ การถ่ายทอดเรื่องราว เทคนิคถ่ายทำ ซึ่งมีคอนเซปต์ที่ง่ายๆ อ่านเข้าใจและทำตามได้เลยมาฝาก,การถ่ายทำ,- อุปกรณ์:, อันนี้ก็ตามแต่งบประมาณของแต่ละคนเลยว่าไปได้สุดถึงแค่ไหน แต่แนะนำที่สะดวกและง่ายในยุคนี้ก็ต้องกล้อง mirrorless ที่กำลังฮิตๆ กันอยู่นี่แหละค่ะ ถ่ายรูปได้ด้วย ถ่ายวิดีโอได้ด้วย (แต่อย่าลืมเลือกยี่ห้อที่ถ่ายวิดีโอได้คุณภาพดีๆ ด้วยนะคะ เพราะบางค่ายก็ถ่ายรูปสวยอย่างเดียว หารีวิวอ่านเยอะๆ ก่อนตัดสินใจซื้อ),- ถ่ายหลายมุมจะทำให้ภาพดูน่าสนใจกว่า:, แนะนำว่าถ้าเราอัดเสียงเสร็จก่อน แล้วค่อยมาทำ MV หรือ ลิปซิงก์ทีหลังอยู่แล้ว ให้ตั้งกล้องถ่ายเป็น Long-shot จากหลายๆ มุมค่ะ เราสามารถใช้กล้องตัวเดียวถ่ายเป็นวิดีโอยาวในแต่ละมุมได้เลย เสร็จหนึ่งมุม ก็ย้ายที่ตั้งกล้องไปเก็บอีกมุม แล้วถ่ายซ้ำ เพื่อจะได้ฟุตเทจที่หลากหลายมาเลือกตัดสลับ และยังป้องกันเวลาลิปซิงก์ที่อาจพลาด ปากไม่ตรงในบางท่อนได้อีกด้วย,การตัดต่อ,- โปรแกรม:, สำหรับสาวก Apple ถ้าใช้ Mac หรือ iPad อยู่แล้ว App iMovie แอพฟรีที่มีมากับเครื่องนี่แหละค่ะ ตัวเดียวอยู่เลย ใช้งานง่าย ไม่มีความรู้มาก่อนก็ศึกษาเองได้ สามารถใส่เพลง ใส่เอฟเฟกต์ ใส่ตัวอักษรฟอนต์สวยๆ เอาฟุตเทจมาตัดต่อแบบมี transition สวยงามได้ ส่วนสาวก Windows แนะนำโปรแกรม Premiere Pro/ Sony Vegas Pro ค่ะ ใช้งานได้ตั้งแต่มือสมัครเล่นไปจนถึงตัดต่อระดับโปรๆ เลย,เวอร์ชั่นง่ายสุดและเบ็ดเสร็จ,มีแอพจาก Youtube เองเลยชื่อว่า Youtube Capture ดาวน์โหลดฟรีทั้ง iOS และ Android เราสามารถถ่ายวิดีโอด้วยมือถือของเรา เป็นช็อตๆ และเอามาแปะกันได้ทันที ตัดต่อง่าย ใส่เพลงก็ได้ และอัพขึ้น Youtube ได้ภายในแอพเลย (เน้นสะดวก แต่ภาพก็จะไม่สวยเท่า และใส่ลูกเล่นได้ไม่เยอะเท่าวิธีที่แนะนำก่อนหน้า),การสร้างรายได้บน Youtube,- ก่อนอื่นเราต้องสมัครเป็น Youtube Partner ก่อน โดยการกรอกข้อมูลต่างๆ ผูกบัญชีผู้ใช้งานกับบัญชีธนาคาร และรอให้ Youtube ยืนยันสิทธิ์ของเรา,- ในการตั้งค่าข้อมูลแต่ละคลิปจะมีแท็บ สร้างรายได้ด้วยโฆษณา หรือ Monetization ให้เราเข้าไปเปิดฟังก์ชั่นนี้ด้วย แนะนำให้เปิดการแสดงผลโฆษณาให้หมดทุกแบบเท่าที่จะเปิดได้,- เงินที่เราจะได้ มาจากอัตราการชมโฆษณาที่แปะอยู่หน้า/กลาง/หรือท้ายคลิป ที่เรา (ในฐานะคนดู) มักจะเลือก Skip กันนั่นแหละค่ะ รู้แบบนี้แล้วถ้าไม่เหนือบ่ากว่าแรง คลิปไหนเขาตั้งใจทำก็แกล้งลืมกด skip ไปบ้าง ดูๆ ไปหน่อย ให้กำลังใจคนสร้างสรรค์ผลงานเขาเนอะ,- เงินจะถูกโอนเข้าบัญชีธนาคาร หลังจากมียอดรายได้สะสมถึงจำนวนที่ Youtube ตั้งไว้ ซึ่งจะมีอีเมล์ส่งมาบอกก่อนว่ายอดตอนนี้ของเราถึงแล้วนะ (ส่วนมากจะต้องมี 100,000 views ขึ้นไป ดูเหมือนเยอะ แต่เอาน่า ไม่เริ่มก็ไม่รู้),ข้อควรรู้,- เพลงบางประเภทมีลิขสิทธิ์อยู่ ซึ่งระบบตรวจสอบอัตโนมัติของ Youtube จะสามารถคัดกรองได้ว่า ดนตรีของเราไปซ้ำกับเพลงใครที่มีอยู่แล้วหรือเปล่า และจะขึ้นข้อความมาเตือนว่าคลิปนั้นๆ ของเรา ตรงกับเนื้อหาของบุคคลที่สาม (ไม่จำเป็นว่าใครอัพก่อน-หลัง ทุกคนสามารถแจ้งความจำนงเป็นเจ้าของลิขสิทธิ์ผลงานนั้นๆ ได้ทั้งสิ้น) ซึ่งส่วนใหญ่ถ้าใช้คาราโอเกะที่หาได้ในยูทูบจะได้รับคำเตือนแบบนี้ แต่ต้องดูเป็นเพลงๆ ไปว่าเขามีโมเดลธุรกิจประเภทแชร์รายได้จากเจ้าของลิขสิทธิ์เป็นเปอร์เซ็นต์ๆ ด้วยหรือเปล่า,- การทำปก cover คลิปให้น่าดึงดูด ช่วยเพิ่มอัตราการคลิกเข้าชมวีดีโอนั้นๆ ได้เป็นอย่างดี ดังนั้น ควรเลือกรูปที่น่าสนใจ และพาดหัวตัวอักษรให้อ่านผ่านๆ แล้วอยากจะเข้ามาดูต่อ,- คนไทยมีอัตราการดูโฆษณาในวิดีโอน้อยกว่าชาวต่างชาติหลายเท่า ฉะนั้น ถ้าสามารถทำเนื้อหาที่เป็นภาษาอังกฤษ หรือเป็นสากลได้ จะเพิ่มโอกาสในการสร้างฐานแฟนคลับ และรายได้,- สำหรับคนที่สนใจจะจริงจังกับการเป็น Youtuber และสร้าง Channel ของตัวเองให้เกิดนั้น ทาง Youtube มี ,Creator Academy, ให้เรียนฟรีออนไลน์ รายละเอียดและเทคนิคเพียบ เข้าไปศึกษาต่อเองได้เลยค่ะ,นี่แหละค่ะ สเต็ปง่ายๆ ที่เดี๋ยวนี้ใครๆ ก็ทำคลิปเองได้ที่บ้าน แต่หัวใจสำคัญนอกเหนือจากเรื่องอุปกรณ์และเทคนิค ก็คือ เนื้อหา ค่ะ,เลือกเรื่องที่สนใจ เรื่องที่ถนัด เรื่องที่เรามี passion จริงๆ และผลงานก็จะออกมาดีเอง เฟื่องเชื่อแบบนั้นและหวังว่าจะได้เห็นคนไทยเป็น Youtuber กันเยอะขึ้นนะคะ,ระหว่างนี้ มีอะไรติดต่อพูดคุยกันได้ ตามนี้เลยค่ะ,IG: ,@faunglada,twitter : ,@faunglada,Facebook: ,www.facebook.com/faunglada,youtube: ,www.youtube.com/FLDfaunglada,ที่มาภาพ - ,Creator Academy
สัปดาห์นี้จะพูดเรื่อง ภาพ กันบ้าง ซึ่งไม่ได้จำกัดเฉพาะคลิปคัฟเวอร์เท่านั้น แต่ยังเอาไปประยุกต์ใช้ทำวิดีโอประเภทอื่นๆ ได้อีกด้วย
คนดังนั่งเขียน,เฟื่องลดา,เฟื่องลดา สรานี สงวนเรือง,เช้าข่าวชัดโซเชียล,พิธีกร,ไทยรัฐ,ไทยรัฐออนไลน์,คอลัมน์คนดัง,ข่าวไอที,Youtube,ยูทูฐ,การทำวิดีโอ,การถ่ายคลิปวิดีโอ,เทคนิคการถ่ายทำ,การตัดต่อ,รายได้บนยูทูบ,โฆษณา